Dmitrij Celov

Dmitrij Celov, (g. 1980 m. vasario 22 d. Aksu, Kazachstanas) – Lietuvos matematikas, ekonomistas, matematikos mokslų daktaras. Vilniaus Universiteto, Matematikos ir Informatikos fakulteto (MIF) lektorius.

Biografija 
1998 m. baigė Visagino „Atgimimo“ gimnaziją.

1998–2002 m. įgijo Vilniaus universiteto, MIF, matematikos bakalauro laipsnį (matematikos taikymai).

2002–2004 m. Vilniaus Universiteto magistrantūra, MIF, Matematikos magistro laipsnis (matematikos taikymai).

2008 m. apgynė matematikos mokslų daktaro disertaciją „Laiko eilučių agregavimas, deagregavimas ir tolima priklausomybė“ tema (mokslinis vadovas prof. habil. dr. Remigijus Leipus).

Mokslinė veikla 
Kuria didelius makroekonometrinius modelius (pvz., LITMOD, LEMPA); savo moksliniuose darbuose studijuoja laiko eilutes, duomenų transformacijas, agregavimą ir deagregavimą.

Publikacijos 
Pagal Scopus duomenų bazės duomenis, 2015 m. pabaigoje Dmitrijaus dažniausiai cituojamas mokslinis straipsnis buvo „Time series aggregation, disaggregation, and long memory“, kurį jis parašė kartu su R. Leipumi ir A. Philippe.

Šeima 
Vedęs, turi dukterį.

Šaltiniai 

Lietuvos matematikai
Lietuvos ekonomistai